open-index/open-wikipedia-markdown huggingface dataset:
For All the Dogs

***For All the Dogs*** הוא אלבום האולפן השמיני של הראפר הקנדי דרייק. הוא יצא לאור ב-6 באוקטובר 2023 באמצעות חברות התקליטים OVO סאונד וריפבליק רקורדס. האלבום הוא העוקב לאלבום הסולו הקודם שלו, *[[Honestly, Nevermind]]* מ-2022.

הוצאה מחודשת של האלבום בשם *[[For All the Dogs Scary Hours Edition]]*, בתוספת של שישה שירים, יצאה לאור ב-17 בנובמבר 2023.

## רקע וקידום
כשהופיע בתיאטרון אפולו ב-21 בינואר 2023, חודשיים לאחר צאתו של אלבומו *[[Her Loss]]* עם 21 סבאג', דרייק גילה שהוא "עלול להשתעמם" ולהוציא אלבום נוסף באותה שנה. הוא קיווה "לעורר עוד רגשות", "אולי השנה". הראפר גם הבהיר שאף אחת מהביקורות שקיבל לאחר יציאת שני אלבומיו הקודמים לא מונעת ממנו ליצור מוזיקה נוספת, שמגיבה למנטליות של "פאק דרייק". ב-23 ביוני, הכריז דרייק על צאתו של ספר השירה שלו, הנקרא Titles Ruin Everything, ב-14 ביולי, שנכתב יחד עם הפזמונאי קנזה סמיר. יום לאחר מכן, פרסומות בעמוד הראשון של ניו יורק פוסט הכילו קוד QR, המפנה לדף עם תמונה של שני גורים מעל הצהרה כי דרייק עתיד להוציא אלבום בנוסף לספר. פרסום זה אושר באופן רשמי על ידי חברות התקליטים בהן דרייק חתום. במהלך הופעתו בדטרויט ב-9 ביולי, במסגרת סיבוב ההופעות שלו עם 21 סבאג', דרייק הכריז כי ניקי מינאז' תשתתף באלבום. הוא אף הכריז שבאד באני ישתתף באלבום גם כן במהלך הופעתו בלוס אנג'לס ב-13 באוגוסט. שמונה ימים לאחר מכן, דרייק פרסם את העטיפה של האלבום בחשבון האינסטגרם שלו. האמנות של העטיפה היא ציור שצייר בנו אדוניס.

ב-6 בספטמבר, דרייק הכריז על תאריך צאתו המקורי של האלבום, 22 בספטמבר, ברשתות החברתיות. הסינגל המוביל מתוך האלבום, "Slime You Out", בהשתתפות סיזה, יצא לאור ב-15 בספטמבר. יום לאחר מכן, דרייק הכריז כי האלבום נדחה ל-6 באוקטובר, על מנת לסיים את סיבוב ההופעות שלו, It's All a Blur Tour.

## הצלחה מסחרית
האלבום הגיע היישר אל המקום הראשון בבילבורד 200 בארצות הברית עם 402,000 יחידות שקולות לאלבום, כולל 10,000 מכירות טהורות. האלבום זכה לסך של 514.01 מיליון השמעות בסטרימינג לפי דרישה בשבוע הבכורה והוא האלבום ה-13 של דרייק במקום הראשון בארצות הברית.

## רשימות סוף שנה

## פרסים ומועמדויות

## רשימת רצועות

## מיקומי שיא

### מצעדי סוף שנה

## הערות שוליים

## קישורים חיצוניים

קטגוריה:אלבומי דרייק
קטגוריה:אלבומים באנגלית
קטגוריה:זוכי פרס המוזיקה של בילבורד: אלבומים
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת ריפבליק רקורדס
קטגוריה:אלבומי חברת OVO סאונד
לנדסולדטן

**לנדסולדטן** (דנית: Den tapre Landsoldat) היא אנדרטה בפרדריסיה שבדנמרק לזכר החייל האלמוני של צבא היבשה של דנמרק.

האנדרטה מורכבת מפסל ארד בגובה 3.75 מטר על גבי מסד גרניט בגובה 2.5 מטר, ולצידו 6 מרגמות 168 פאונד, 

ששתיים מהן נלקחו מהקרב בין דנמרק לכוחות שלזוויג-הולשטיין שהתרחש ב-6 ביולי 1849.
ממוזער|האנדרטה בפרדריסיההאנדרטה הוקמה לזכר חיילי היבשה שנהרגו במלחמת שלזוויג הראשונה. 

יוצר האנדרטה היה הרמן וילהלם ביסן והיא הוקמה בשנת 1858. 

אנדרטה זו היא הראשונה בעולם שהוקמה לזכר החייל האלמוני.
## ראו גם
* קבר החייל האלמוני

## קישורים חיצוניים

* אודות הקמת האנדרטה, באתר ההיסטוריה של פרדריסיה
* טקס ליד האנדרטה 5 ביולי 2017 - מאתר יוטיוב

קטגוריה:אירופה: אנדרטאות
קטגוריה:קברים ואנדרטאות לזכר חיילים אלמונים
שייטת סיירות המערכה השנייה

ממוזער| אה"מ אינדפטיגבל
**שייטת סיירות המערכה השנייה** הייתה שייטת של סיירות מערכה של הצי המלכותי ששירתה כחלק מהצי הגדול במהלך מלחמת העולם הראשונה.

## אוגוסט 1914
באוגוסט 1914, שייטת סיירות המערכה השנייה הייתה בים התיכון, והורכבה מ:
* אה"מ אינפלקסיבל
* אה"מ אינדומיטבל
* אה"מ אינדפטיגבל

## 1915
ב-15 בינואר 1915, אה"מ ניו זילנד הפכה לספינת הדגל של שייטת סיירות המערכה השנייה. היא הוחלפה כספינת הדגל על ידי סיירת המערכה האוסטרלית אאה"מ אוסטרליה ב-8 בפברואר 1915.

עם העברת אה"מ אינפלקסיבל ואה"מ אינדומיטבל לטייסת הקרב השלישית שהוקמה במהלך 1915, נותרה לשייטת שלוש ספינות, אה"מ ניו זילנד, אה"מ אינדפטיגבל, ואאה"מ אוסטרליה.

## קרב יוטלנד
אאה"מ אוסטרליה נפגעה בהתנגשות עם אה"מ ניו זילנד ב-22 באפריל 1916, ולא השתתפה בקרב יוטלנד ב-31 במאי 1916. לפיכך, שייטת סיירות המערכה השנייה כללה:
* אה"מ ניו זילנד, ספינת הדגל של אדמירל משנה ויליאם פאקנהאם; קפטן ג'ון גרין
* אה"מ אינדפטיגבל, קפטן ק.פ. סואורבי

לאה"מ ניו זילנד נגרם נזק קל במהלך ההתנגשות; עם זאת, אה"מ אינדפטיגבל הוטבעה על ידי סיירת המערכה הגרמנית פון דר טאן.

## אחרי יוטלנד
עם אובדן של שלוש סיירות מערכה ביוטלנד, הצי המלכותי חזר לשתי שייטות סיירות מערכה. במשך שארית המלחמה כללה השייטת:
* אאה"מ אוסטרליה
* אה"מ ניו זילנד
* אה"מ אינפלקסיבל
* אה"מ אינדומיטבל

## מפקדים
בעלי תפקידים כלולים:

## הערות שוליים

קטגוריה:היסטוריה של הצי המלכותי הבריטי
קטגוריה:יחידות צבא בריטיות במלחמת העולם הראשונה
גורדון מור (אדמירל)

אדמירל **סר ארצ'יבלד גורדון הנרי וילסון מור**, KCB, CVO (באנגלית: **Sir Archibald Gordon Henry Wilson Moore**; 2 בפברואר 1862 – 2 באפריל 1934) היה קצין בצי המלכותי ששירת כלורד הים השלישי בין השנים 1912 עד 1914.

## ביוגרפיה
מור נולד ב-2 בפברואר 1862. הוא הצטרף לצי המלכותי ב-1875 ושירת במלחמה האנגלו-מצרית של 1882. הוא הועלה לדרגת קפטן ב-30 ביוני 1901. בתחילת 1903 הוא השתתף במשלחת המיוחדת (בראשותו של לורד דאון) שמילאה את מקום המלך לנסוע לאיראן כדי להעניק לשאה את עיטור מסדר הבירית. הוא מונה לעוזר ימי של לורד הים הראשון ב-1907 ולמנהל התחמושת הימית והטורפדות ב-1909 הוא הועלה לדרגת אדמירל משנה ב-1911, ומונה ללורד הים השלישי ב-1912. הוא שירת במלחמת העולם הראשונה, ופיקד על שייטת סיירות המערכה השנייה משנת 1914.

כסגן המפקד של תת אדמירל סר דייוויד ביטי בקרב שרטון דוגר, מור הוביל את הטבעת SMS בליכר בינואר 1915.  נמתחה עליו ביקורת קשה על כך שאפשר ל-SMS זיידליץ ו-SMS דרפלינגר שנפגעו קשות להימלט יחד עם SMS מולטקה שלא נפגעה. הוא "סולק בשקט מהצי הגדול והוצב לפקד על (שייטת הסיירות ה-9) באיים הקנריים, שם האפשרות של כל מפגש עם אוניות שטח גרמניות היה רחוק". 

בשנת 1917, מור מונה למפקח על מחלקת הלוחמה המכנית. הוא פרש ב-1919 ומת ב-2 באפריל 1934.

## קישורים חיצוניים

## הערות שוליים

קטגוריה:המסדר הוויקטוריאני המלכותי: מפקדים
קטגוריה:מסדר האמבט: אבירים וגבירות מפקדים
קטגוריה:אדמירלים בריטים במלחמת העולם הראשונה
קטגוריה:בריטים שנולדו ב-1862
קטגוריה:בריטים שנפטרו ב-1934
משה כהן (ספורטאי)

**משה כהן** הוא שחיין פאראלימפי לשעבר זוכה מדליות. 

במשחקי סטוק מנדוויל בשנת 1974 זכה בארבע מדליות. הוא זכה במדליית זהב במשחה ל-100 מטר בסגנון חתירה עם תוצאה של 1:19.1 דקות ומדליית כסף במשחה ל-25 מטר בסגנון פרפר עם תוצאה של 21.1 שניות. במשחה 3X50 מטר בסגנון מעורב אישי זכה במדליית כסף עם תוצאה של 2:37.5 דקות.

ב השתתף כהן בחמש תחרויות בדרגת נכות 2: הוא זכה במדליית כסף במשחה ל-50 מטר פרפר עם תוצאה של 38.60 שניות. במשחה ל-100 מטר בסגנון חופשי סיים במשחה הגמר במקום החמישי עם תוצאה של 1:14.99 דקות, במשחה 3X50 מטר בסגנון מעורב אישי סיים במשחה הגמר במקום השישי עם תוצאה של 2:27.81 דקות ,במשחה ל-100 מטר בסגנון חזה סיים במשחה הגמר במקום השביעי עם תוצאה של 2:01.60 דקות, ובמשחה ל-100 מטר בסגנון גב סיים במשחה המוקדמות עם תוצאה של 1:54.12 דקות ולא העפיל למשחה הגמר. בנוסף הוא היה שותף לזכייה במדליית זהב במשחה שליחים 4X100 מטר (יחד עם אורי ברגמן, משה לוי ואריה רובין) עם תוצאה משותפת של 6:12.65 דקות.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:אלופים פאראלימפיים ישראלים
קטגוריה:זוכי מדליית כסף פאראלימפית מישראל
קטגוריה:שחיינים נכים ישראלים
קטגוריה:שחייני גב ישראלים
קטגוריה:שחייני חזה ישראלים
קטגוריה:שחייני פרפר ישראלים
קטגוריה:שחייני חופשי ישראלים
קטגוריה:שחייני מעורב אישי ישראלים
קטגוריה:ספורטאים ישראלים במשחקים הפאראלימפיים טורונטו (1976)
קטגוריה:שחיינים במשחקים הפאראלימפיים טורונטו (1976)
קטגוריה:ישראלים שנולדו במאה ה-20
שנתון הממשלה

**שנתון הממשלה** היה כתב עת שנתי רשמי מטעם ממשלת ישראל, ובו סקירה על הפעילות העיקרית של משרדי הממשלה ושאר מוסדות המדינה בשנה החולפת. השנתונים יצאו משנת תש"י (שיצא לאור בנובמבר 1949) ועד שנת תשס"ד – תשס"ה (שיצא לאור אוגוסט 2006).

השנתונים יצאו לאור על ידי גופים שונים הקשורים לממשלה: מזכירות הממשלה, שירותי ההסברה במשרד ראש הממשלה, מרכז ההסברה ומטה ההסברה במשרד החינוך.

בשנתון נכללו גם רשימות של בעלי התפקידים המרכזיים במוסדות המדינה באותה שנה. בשנתון הובא מקבץ תמונות המתארות את פעילות משרדי הממשלה והתפתחות המדינה באותה שנה. בסוף השנתון הובאה סדרת פרסומות וחסויות, שמימנו את הוצאת השנתון.

בפתח השנתונים הראשונים הובא נאום או מאמר של ראש הממשלה.

בחלק מהשנים קיים גם תקציר באנגלית בסוף השנתון. בשנים המאוחרות יותר השנתון יצא בפורמט עברית-אנגלית מלא.

ב־1951 ראובן אלקלעי מונה על ידי מזכיר הממשלה זאב שרף לעורך שנתון הממשלה, תפקיד בו החזיק עד שנת 1974.

## גיליונות
הגיליון הראשון של שנתון הממשלה יצא בכסלו תש"י (התאריך הלועזי לא נכתב בו).

הגיליונות יצאו מדי שנה וחלקם מדי שנתיים, עד לגיליון תשנ"ז-תשנ"ח (1998).

נעשה ניסיון לחדש את הופעת השנתון על ידי ממשלת ישראל השלושים ואחת, שהפיקה את גיליון תשס"ד-תשס"ה שעסק בממשלת ישראל השלושים. הגיליון הוצא על ידי מטה ההסברה של משרד החינוך ולא על ידי מזכירות הממשלה. הגיליון לא הוצא יותר.

## קישורים חיצוניים
* 
* 
* עדי שרצר, Between national identity and active citizenship: Mamlakhtiyut, republican education and the Israeli Government Yearbook, *Journal of Modern Jewish Studies* (2025)

## הערות שוליים

קטגוריה:ממשלת ישראל
קטגוריה:עיתונים רשמיים
כביש M9 (רוסיה)

**כביש הרכב הפדרלי M9 "בלטייה"** (ברוסית: **Федеральная автомобильная дорога М-9 «Ба́лтия»**) הוא כביש פדרלי ברוסיה בכיוון מוסקבה-וולוקולמסק עד גבול המדינה עם לטביה, ואז הוא עובר לכביש המהיר הלטבי A12. הוא חלק ממסלול האירופי E 22. אורך המסלול כ-597 ק"מ.

במחוז מוסקבה, זהו היעד השני הפופולרי והיוקרתי ביותר, אחרי רובליובקה, בקרב רוכשי דאצ'ות, חלקות קרקע ומשקי בית פרטיים, שם נבנו באופן פעיל מה שנקרא "כפרי קוטג' יוקרתיים" ליד מוסקבה מאז תחילת המאה ה-21.

בתקשורת הרוסית, בקרב קונים ומוכרים של נדל"ן בפרברי מוסקבה, הכביש המהיר נקרא בסלנג כ "ריגה החדשה" או "נובוריגה".

## קישורים חיצוניים

## הערות שוליים

M9
צ'נאיין

**מועדון הכדורגל צ'נאיין** (בהינדי: **चेन्नई फुटबॉल क्लब**) הוא מועדון כדורגל הודי מהעיר צ'נאי, טמיל נאדו, המשחק כיום בליגת העל ההודית.

## היסטוריה
צ'נאיין הוקמה באוגוסט  כחלק מהקמת הסופר ליג ההודי על ידי השחקן הבוליוודי, אבישק באצ'אן ושחקן הקריקט מאהנדרה סינג דוני. מאמנה הראשון של צ'נאיין היה כדורגלן העבר מרקו מטראצי. בעונה הראשונה סיים במקום הראשון, אך הפסיד בחצי גמר פלייאוף האליפות. עונה לאחר מכן זכה באליפות הראשונה בהיסטוריה שלו.

למועדון יריבות מרכזית עם בנגלור והמשחקים בין הקבוצות נקראים "הדרבי של דרום הודו".

## תארים
; צ'נאיין
*ליגת העל ההודית: 2015, 2017/2018

## קישורים חיצוניים

קטגוריה:קבוצות כדורגל הודיות
קטגוריה:טמיל נאדו
קטגוריה:קבוצות כדורגל שהוקמו ב-2014
ישיבת רחובות הנהר

ממוזער|הרב חיים שאול הכהן דוויק, מייסד הישיבה
**ישיבת רחובות הנהר** היא ישיבה השכונת בשכונת הבוכרים בירושלים, ששימשה ללימודי קבלה בעיקר למקובלים יוצאי ארם צובא.

שם הישיבה לקוח מהפסוק , כאשר בפסוק נרמז גם שמו של ראש הישיבה רבי חיים שאול הכהן דוויק. וכן רומז לשמה המקורי של שכונת הבוכרים – 'שכונת רחובות' – על השם הפסוק . בנוסף, על פי הקבלה "רחובות הנהר" הוא ביטוי לספירת בינה.

## היסטוריה
הישיבה נוסדה בשנת התרנ"ו (1896) על ידי המקובל חיים שאול הכהן דוויק, יליד חאלב, לאחר שעלה לירושלים, יחד עם המקובל הרב אברהם חיים עדס.

הקמת הישיבה התאפשרה על ידי סיוע של סיניור נסים נחום, נדבן ופילנתרופ יליד טריפולי שהחזיק ישיבות ללימוד קבלה ברחבי העולם בארצות הברית ובישראל, תלמיד הרב יעקב חי מונסא-רופא.

הישיבה התפלגה מישיבת המקובלים בית אל שבעיר העתיקה בישיבה למדו באותה העת כ-60 חכמי קבלה. התפילות בישיבה נעשו על פי כוונות הרש"ש, כשראש הישיבה רבי חיים שאול עובר לפני התפילה מדי יום. תפילות אלו שהיו בעלי אופי מיסטי כונו בפי אנשי ירושלים "מניין המכוונים".

החל משנת ה'תרצ"ג עמד בראש הישיבה הרב אליהו דוויךּ הכהן.

## ראו גם
* רחובות הנהר

## לקריאה נוספת
* ספר **פדה את אברהם** - מאת הרב אברהם מונסא ירושלים, כולל תיאור מפורט על הישיבה והנהגותיה
* **ספר פאת השולחן** - בהקדמה הספר בהוצאת ישיבת חברת אהבת שלום, ירושלים ה'תשס"ו
* **[https://www.nli.org.il/en/books/NNL_ALEPH990025609430205171/NLI תולדות חכמי ירושלים חלק ב]** - מאת אברהם אליעזר סופר, ירושלים ה'תש"ע 2010.
* יונתן מאיר, רחובות הנהר: קבלה ואקזוטריות בירושלים (תרנ"ו-תש"ח), הוצאת יד יצחק בן צבי, בשיתוף עם המכון למדעי היהדות, האוניברסיטה העברית בירושלים, ירושלים תשע"א.

## הערות שוליים

רחובות הנהר
רחובות הנהר
חואן נונייס

**חואן נונייס גרסיה** (בספרדית: **Juan Núñez García**; נולד ב-4 ביוני 2004) הוא כדורסלן ספרדי המשחק בעמדת הרכז בברצלונה מליגת העל הספרדית והיורוליג.

## קריירה
נונייס נולד במדריד, וב-2015 הצטרף למחלקת הנוער של ריאל מדריד. ב-2020 נבחר ל-MVP של טורניר המוקדמות של טורניר הדור הבא של יורוליג בסקטבול, עם ממוצעים של 9.5 נקודות ו-5 אסיסטים ב-4 משחקים. בשנת 2021 זכה עם ריאל בטורניר הדור הבא, אך לא השתתף במשחק הגמר מפני שזומן על ידי המאמן פאבלו לאסו לקבוצה הבוגרת וערך את הופעת הבכורה שלו בניצחון בחצי גמר פלייאוף ליגת ה-ACB על ולנסיה. במשחק הוא קלע 2 נקודות מקו העונשין והוסיף 2 ריבאונדים ואסיסט ב-7 דקות משחק.

ב-15 באוגוסט 2023 חתם ברטיופארם אולם הגרמנית, ובתום העונה זכה עימה באליפות גרמניה.

ב-27 ביוני 2024 נבחר נונייס במקום ה-36 על ידי אינדיאנה פייסרס בדראפט ה-NBA 2024, ומיד בליל הדראפט הועבר בטרייד לסן אנטוניו ספרס.

ב-26 ביולי 2024 חזר נונייס בסופו של דבר לאירופה וחתם בברצלונה בחוזה לשלוש שנים.

## קריירה בנבחרת הלאומית
ב-2019 זכה נונייס עם נבחרת הקדטים של ספרד באליפות אירופה בכדורסל עד גיל 16 וב-2022 הוביל את נבחרת העתודה של ספרד לזכייה באליפות אירופה בכדורסל עד גיל 20 ונבחר ל-MVP הצעיר ביותר בהיסטוריה של התחרות, בגיל 18 בלבד.

ב-11 באוגוסט 2022 רשם את הופעת הבכורה שלו בנבחרת ספרד הבוגרת, בניצחון 87–80 במשחק ידידות על , והופיע במדיה בגביע העולם בכדורסל 2023.

## קישורים חיצוניים

*פרופיל, באתר פיב"א

## הערות שוליים

קטגוריה:מדריד: ספורטאים
קטגוריה:כדורסלנים ספרדים
קטגוריה:כדורסלני ריאל מדריד
קטגוריה:כדורסלני רטיופארם אולם
קטגוריה:כדורסלני ברצלונה
קטגוריה:בחירות דראפט של אינדיאנה פייסרס
קטגוריה:כדורסלני נבחרת ספרד
קטגוריה:ספרדים שנולדו ב-2004
מצעד המוזיקה היהודית השנתי של קול פליי

המצעד השנתי של קול פליי הוא מצעד של מוזיקה יהודית-חסידית המדרג את השירים הפופולריים במגזר החרדי והדתי מהשנה האחרונה. המצעד משודר מדי שנה בחול המועד של חג הסוכות.

למצעד מתמודדים כ-100 שירים שיצאו באותה שנה ולבסוף נבחרים מתוכם כ-25 שירים. בנוסף קיימות עוד מספר קטגוריות המועמדות לזכייה כמו זמר השנה, תגלית השנה, אלבום השנה, מעבד השנה, מלחין השנה ועוד. המצעד מבוסס על דירוג הקהל באתר או בטלפון. מבין המדרגים את המצעד מתקיימת מדי שנה הגרלה על כרטיסי טיסה ליעדים באירופה.

את המצעד של שנת תש"פ ותשפ"א הגישו גבי כץ וארי המניק. משנת תשפ"ב הצטרף אליהם להגשה השדרן אשר גרייבר שמגיש גם מדי שבוע את המצעד השבועי בתחנה. בשנת תשפ"ג החליף אורי כהן את ארי המניק בהגשת המצעד. על עריכת המצעד השנתי אחראים גבי כץ, דני לוי ואורי כהן.

### תוצאות המצעד

## ביאורים

## הערות שוליים

קטגוריה:ישראל: רדיו
קטגוריה:מצעדי מוזיקה ישראליים
מתיאס קוויסטגורן

**מתיאס דאם קוויסטגורן** (בדנית: **Mathias Damm Kvistgaarden**; נולד ב-15 באפריל 2002 בבירגרו שבדנמרק) הוא כדורגלן דני המשחק בעמדת החלוץ בקבוצת נוריץ' סיטי.

## קריירת מועדונים
קוויסטגורן גדל במחלקות הנוער של סקיולד בירגרו, לינגבי בולקלוב וברונדבי. בשנת 2020 החל לשחק בקבוצה הבוגרת של ברונדבי במסגרת ליגת העל הדנית. ב-26 במאי 2023 כבש שלושער בניצחון נגד נורשלן. קוויסטגורן נבחר להרכב השנה של ליגת העל הדנית בעונת 2024/2025.

ב-8 ביולי 2025 חתם בנוריץ' סיטי לארבע עונות.

## קריירה בינלאומית
קוויסטגורן הוא חלק מסגל נבחרת דנמרק עד גיל 21.

ב-7 ביוני 2025 ערך הופעת בכורה בנבחרת הבוגרת של דנמרק במשחק ידידות נגד צפון אירלנד.

## תארים
;ברונדבי
* אליפות דנמרק (1): 2020/2021
**אישיים**

• שחקן החודש הצעיר בליגת העל הדנית: מאי 2022, מאי 2023

• נבחרת החודש בליגת העל הדנית: אוקטובר 2023

• שחקן החודש בליגת העל הדנית: אפריל 2025

• נבחרת העונה בליגת העל הדנית: 2024–25

## קישורים חיצוניים

קטגוריה:כדורגלנים דנים
קטגוריה:חלוצי כדורגל דנים
קטגוריה:כדורגלני ברונדבי
קטגוריה:כדורגלני נוריץ' סיטי
קטגוריה:כדורגלני נבחרת דנמרק
קטגוריה:ספורטאים דנים באנגליה
קטגוריה:דנים שנולדו ב-2002
פרידריך בודיקר

**פרידריך בודיקר** (בגרמנית: **Friedrich Boedicker**; 13 במרץ 1866 – 20 בספטמבר 1944) היה ויצה-אדמירל של הצי הקיסרי הגרמני במהלך מלחמת העולם הראשונה.

## ביוגרפיה
בודיקר נולד ב-13 במרץ 1866 בקאסל, ולאחר שסיים את לימודיו בתיכון בשנת 1884, הצטרף לצי הקיסרי הגרמני ועבר את ההכשרה הרגילה להיות קצין ימי. הוא שירת הן על סיפון ספינות שונות והן בתפקידי מטה. בתור קפיטן-לויטננט, הוא קיבל את הפיקוד על הסיירת הקלה פראונלוב באוקטובר 1907 וקודם לפריגטנקפיטן זמן קצר לאחר מכן. בינואר 1908 הוא הפך למפקד הסיירת הקלה שטטין, שהחליפה את הפראונלוב בכוחות הסיור ועליה פיקד עד ספטמבר 1908. מ-17 ביוני עד 8 באוגוסט 1908, הוא ליווה את היאכטה הקיסרית הוהנצולרן עם השטטין במהלך השייט לנורווגיה ובביקור בסטוקהולם. מספטמבר 1910 עד ספטמבר 1913 פיקד על אוניית המערכה שלזוויג-הולשטיין כקפיטן צור זי.

במהלך מלחמת העולם הראשונה, הוא פיקד על סיירות המערכה של קבוצת הסיור הראשונה במהלך הפגזת ירמות' ולואוסטופט חודש לפני קרב יוטלנד, עקב חופשת מחלה של פרנץ פון היפר. בודיקר ידוע אולי בעיקר בשל היותו נוכח בקרב יוטלנד, שם ירו ספינות של קבוצת הסיור השנייה שלו כמה מהיריות הראשונות של הקרב.

בסתיו 1916, מ-2 בספטמבר עד 14 באוקטובר, פיקד בודיקר פעם נוספת על קבוצת הסיור הראשונה בהיעדרו של היפר, ומ-15 באוקטובר הוא היה סגן מפקד על קבוצת הסיור הראשונה. קונטר-אדמירל לודוויג פון רויטר החליף אותו בתפקיד זה ב-22 בינואר 1918, כאשר בודיקר, שהיה כעת ויצה-אדמירל, מונה לראש השייטת ה-I של צי הים הפתוח והניף את דגלו על אוניית המערכה הגדולה אוסטפריזלנד. הוא החזיק בתפקיד זה עד תום המלחמה. ב-23/24 באפריל 1918 השתתפה השייטת שלו בגיחה האחרונה אל הים הצפוני של צי הים הפתוח.

באוגוסט 1918 מונה בודיקר למפקד מבצע שוסשטיין, שמטרתו הייתה לכבוש את מסילת הרכבת מורמן בקרליה. בודיקר החל בהכנות לכך ב-12 באוגוסט על ידי פינוי מוקשים בגישה למפרץ פינלנד. הוא עצמו יצא עם הצוות שלו בסיירת הקלה שטרלזונד דרך ליבאו, רוואל, הלסינקי, נארווה והונגרבורג ל-Borkö Sund על מנת לכוון את ההכנות בזמן שהחזיק את אוניות המערכה שלו בקיל בכוננות. עם זאת, המבצע נדחה באופן זמני בשבוע הראשון של ספטמבר בגלל המצב הלא ברור בחזית המזרחית, ובודיקר חזר לווילהלמסהאפן עם השטרלזונד. ב-27 בספטמבר ננטש המבצע סופית.

ב-2 באוקטובר, השייטת הראשונה של בודיקר הייתה מוכנה לקלוט את הצוללות של פלנדריה. ב-3 בנובמבר, לאחר שננטשה פקודת הצי מ-24 באוקטובר 1918, הוביל בודיקר את השייטת לתוך שפך האלבה והיא עגנה ברונסבוטל. ב-6 בנובמבר ערכו מלחים מרד ומועצת חיילים השתלטה על הפיקוד. ב-9 בנובמבר חזרה השייטת לווילהלמסהאפן, שם ראתה את סוף המלחמה ב-11 בנובמבר. ספינות השייטת פורקו מנשקם עד השבוע הרביעי של נובמבר, ופיקוד השייטת פורק ב-27 בנובמבר.

מ-28 בנובמבר 1918 הועמד בודיקר לרשות ראש התחנה הימית של הים הצפוני ומזכיר המדינה של משרד הצי של הרייך, ולאחר מכן שוחרר מתפקידו ב-17 במרץ 1919. לאחר מכן התגורר בודיקר בקאסל עד מותו ב-20 בספטמבר 1944.

## קישורים חיצוניים

קטגוריה:אדמירלים בצי הקיסרי הגרמני
קטגוריה:אנשי צבא גרמנים במלחמת העולם הראשונה
קטגוריה:מעוטרי צלב הברזל
קטגוריה:גרמנים שנולדו ב-1866
קטגוריה:גרמנים שנפטרו ב-1944
אלוף האלופים 2017

**אלוף האלופים 2017** היה המהדורה ה-22 של גביע אלוף האלופים (הסופר-קאפ הישראלי). המשחק נערך ב-10 באוגוסט 2017 בין הפועל באר שבע, אלופת ליגת העל לעונת 2016/2017, לבין בני יהודה תל אביב, מחזיקת גביע המדינה לעונת 2016/2017.

בעונה שלפני כן זכתה הפועל באר שבע לאחר ניצחון של 2–4 על מכבי חיפה.

בתום 90 דקות גברה הפועל באר שבע 2–4 על בני יהודה תל אביב משערים של מוחמד גדיר, תומאש פקהארט, לואי טאהא ואנתוני ואקמה.

## מהלך המשחק

קטגוריה:תחרויות כדורגל בישראל
קטגוריה:2017 בישראל: כדורגל
שסתום פרפר

ממוזער|202x202 פיקסלים|שסתום פרפר
**שסתום פרפר** הוא שסתום שמבדד או מווסת את זרימת הנוזל. מנגנון הסגירה הוא דיסק שמסתובב.

## עקרון הפעולה
ממוזער|202x202 פיקסלים|שסתום כדורי
הפעולה דומה לזו של שסתום כדורי, המאפשר כיבוי מהיר. שסתומי פרפר מועדפים בדרך כלל מכיוון שהם עולים פחות מעיצובי שסתומים אחרים, ומשקלם קל יותר כך שהם זקוקים לפחות תמיכה. הדיסק ממוקם במרכז הצינור. מוט עובר דרך הדיסק אל מפעיל בצד החיצוני של השסתום. מוט עובר דרך הדיסק אל מפעיל בצד החיצוני של השסתום. סיבוב המפעיל הופך את הדיסק במקביל או מאונך לזרימה. שלא כמו שסתום כדורי, הדיסק נמצא תמיד בתוך הזרם, כך שהוא גורם לירידה בלחץ, גם כשהוא פתוח. שסתום פרפר הוא ממשפחת שסתומים הנקראים שסתומי רבע סיבוב. בפעולה, השסתום פתוח או סגור לחלוטין כאשר הדיסק מסובב רבע סיבוב. ה"פרפר" הוא דיסק מתכת המותקן על מוט. כאשר השסתום סגור, הדיסק מסובב כך שהוא חוסם לחלוטין את המעבר. כאשר השסתום פתוח לגמרי, הדיסק מסובב רבע סיבוב כך שהוא מאפשר מעבר כמעט בלתי מוגבל של הנוזל. ניתן גם לפתוח את השסתום בהדרגה כדי להגביל את הזרימה.

ישנם סוגים שונים של שסתומי פרפר, כל אחד מותאם ללחצים שונים ולשימוש שונה.

## שימוש בתעשייה
בתעשיות התרופות, הכימיות והמזון, שסתום פרפר משמש כדי להפסיק את זרימת המוצר (מוצק, נוזל, גז) בתהליך. השסתומים המשמשים בתעשיות אלו מיוצרים בדרך כלל על פי הנחיות נוהלי ייצור נכונים עדכניים. שסתומי פרפר בדרך כלל החליפו שסתומים כדוריים בתעשיות רבות, במיוחד נפט, בשל עלות נמוכה יותר וקלות ההתקנה.

## קישורים חיצוניים

קטגוריה:שרברבות
קטגוריה:התקנים מכניים
קטגוריה:צנרת
פרפר
לאולאוגה טאוסאגה

**לאולאוגה טאוסאגה-קולינס** (באנגלית: **Laulauga Tausaga-Collins**; נולדה ב-22 במאי 1998) היא אתלטית אמריקאית, אלופת העולם (בודפשט 2023) בזריקת דיסקוס.

## ביוגרפיה
### 2019
באליפות העולם שנערכה באוקטובר בדוחה שבקטר סיימה טאוסאגה במקום 12 בזריקת דיסקוס, לאחר שלא הצליחה לקבוע תוצאה בגמר.

### 2022
באליפות העולם שנערכה ביולי ביוג'ין שבאורגון, ארצות הברית סיימה טאוסאגה במקום 12 בזריקת דיסקוס בתוצאה של 56.47 שניות.

#### אלופת אמריקה הצפונית, אמריקה המרכזית והקריביים
באליפות אמריקה הצפונית, אמריקה המרכזית והקריביים שנערכה באוגוסט בפריפורט שבאיי בהאמה זכתה טאוסאגה במדליית זהב בשיא אליפות חדש של 63.18 מטר.

### 2023
#### אלופת העולם
באליפות העולם שנערכה באוגוסט בבודפשט שבהונגריה זכתה טאוסאגה במדליית זהב בשיא אישי חדש של 69.49 מטר, לפני בת ארצה ולארי אולמן (68.61 מטר) ופנג בין מהרפובליקה העממית של סין (68.20 מטר).

## שיאים אישיים
### אצטדיון
* זריקת דיסקוס: 69.49 מטר (2023)

## קישורים חיצוניים

קטגוריה:אמריקאים ילידי הוואי
קטגוריה:אלופות עולם באתלטיקה
קטגוריה:זורקות דיסקוס
קטגוריה:זורקי דיסקוס אמריקאים
קטגוריה:הוואי: אתלטים
קטגוריה:אמריקאיות שנולדו ב-1998
קטגוריה:אמריקאים שנולדו ב-1998
גסטון אווילה

**גסטון לוסיאנו אווילה** (בספרדית: **Gastón Luciano Ávila**; נולד ב-30 בספטמבר 2001 ברוסאריו שבארגנטינה) הוא כדורגלן ארגנטינאי המשחק בעמדת המגן השמאלי בקבוצת פורטלזה  מליגת העל הברזילאית.

## קריירת מועדונים
אווילה גדל במחלקות הנוער של בוקה ג'וניורס ורוסאריו סנטראל. ב-3 בפברואר 2020 ערך את הופעת הבכורה שלו בקבוצה הבוגרת של בוקה ג'וניורס, בניצחון 2-1 על טאז'רס במסגרת המחזור ה-18 בליגת העל הארגנטינאית לעונת . בסך הכל ערך תשע הופעות ליגה במועדון.

ב-10 בפברואר 2021 הושאל אווילה לרוסאריו סנטראל מליגת העל הארגנטינאית למשך עונת . ב-15 בפברואר ערך את הופעת הבכורה שלו במועדון, בניצחון 2-1 על ארחנטינוס ג'וניורס במסגרת המחזור הראשון בליגה. ב-3 באוגוסט הבקיע את שער הבכורה שלו במועדון, בהפסד 2-1 לאלדוסיבי במסגרת הליגה. הוא ערך 27 הופעות ליגה במהלך תקופת ההשאלה, בהן הבקיע שלושה שערים.

ב-23 ביולי 2022 חתם אווילה ברויאל אנטוורפן מליגת העל הבלגית. ב-14 באוגוסט ערך את הופעת הבכורה שלו במועדון, בניצחון 1-0 על אויפן במסגרתת המחזור הרביעי בליגה לעונת . בסך הכל ערך 24 הופעות ליגה במדי המועדון, וזכה עם המועדון באליפות בלגיה, בגביע הבלגי ובסופר קאפ הבלגי.

ב-22 באוגוסט 2023 חתם אווילה על חוזה לארבע שנים באייאקס מליגת העל ההולנדית.

ב-18 בינואר 2025 הושאל אווילה לפורטלזה הברזילאית לעונה אחת.

## חיים אישיים
אחיו, צ'ימי אווילה , הוא כדורגלן אוססונה.

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:מגני כדורגל ארגנטינאים
קטגוריה:רוסאריו: כדורגלנים
קטגוריה:כדורגלני בוקה ג'וניורס
קטגוריה:כדורגלני רוסאריו סנטראל
קטגוריה:כדורגלני רויאל אנטוורפן
קטגוריה:כדורגלני אייאקס
קטגוריה:כדורגלני פורטלזה
קטגוריה:ספורטאים זרים בבלגיה
קטגוריה:ספורטאים ארגנטינאים בהולנד
קטגוריה:ספורטאים זרים בברזיל
קטגוריה:ארגנטינאים שנולדו ב-2001
בית הכנסת תפארת ישראל (ונצואלה)

[ממוזער|327x327 פיקסלים| בית הכנסת תפארת ישראל, [קראקס, ונצואלה.]]
**בית הכנסת תפארת ישראל** הוא בית כנסת בקראקס, בירת ונצואלה. זהו גם המטה של האגודה הישראלית של ונצואלה.

## הִיסטוֹרִיָה
הקרקע של בית הכנסת נקנתה על ידי הקהילה היהודית בעיר בשנת 1954, הקרקע נקנתה במטרה לבנות עליה בית כנסת במקום בית הכנסת הקודם בעיר שנהרס בעקבות בניית כביש מהיר. בשנת 1956 הונחה אבן הפינה של בית הכנסת וב-1963 נפתח בית הכנסת לציבור. בית הכנסת משמש את הקהילה היהודית בקראקס.

בינואר 2009 חולל בית הכנסת והושחת על ידי כנופיית עבריינים. המתקפה באה בעקבות מתיחות בין מדינת ישראל לוונצואלה בעקבות מבצע עופרת יצוקה. שלושה שוטרים לשעבר ושלושה אזרחים נמצאו אשמים במתקפה ונידונו לעשר שנות מאסר.

## קישורים חיצוניים

תפארת ישראל (ונצואלה)
קטגוריה:קראקס: מבנים
קטגוריה:יהדות ונצואלה
האגודה הישראלית של ונצואלה

[ממוזער|327x327 פיקסלים| [בית הכנסת תפארת ישראל (ונצואלה)|בית הכנסת תפארת ישראל, בית הכנסת הראשי של ונצואלה בו שוכנת האגודה הישראלית של ונצואלה]]
**האגודה הישראלית של ונצואלה** (בספרדית: **La Asociación Israelita de Venezuela**) היא הארגון היהודי העתיק ביותר בוונצואלה. האגודה נוסדה בשנת 1919. האגודה פועלת בבית הכנסת תפארת ישראל בקראקס, עיר הבירה של ונצואלה. ישנן כ-800 משפחות חברות באגודה.
ממוזער|250x250 פיקסלים| אנדרטת השואה בקראקס

## המתקפה ב-2009

בסוף ינואר 2009, בית הכנסת, בו שוכנת האגודה, ניזוק קשות בתקיפה מאורגנת. המתקפה בוצעה בעקבות כתבה המסיתה לאלימות אנטישמית, שהופיעה באתר ממשלתי בוונצואלה, לאחר מבצע עופרת יצוקה. כנופיה חמושה המורכבת מ-15 אנשים פרצה לבית הכנסת, קשרה את המאבטחים ושלטה בבניין במשך מספר שעות. כתובות נאצה אנטישמיות ואנטי-ישראליות הוטבעו על הקירות, משרד בית הכנסת וארון הקודש נבזזו. מבצעי המתקפה קראו לגרש יהודים מהארץ. שר החוץ של ונצואלה, ניקולאס מדורו, גינה את המעשה. שר המדע ג'סי צ'קון גינה גם הוא את המתקפה והכחיש את הטענות שיש לה קשר לממשלה.

## ראו גם
* יהדות ונצואלה

## הערות שוליים

קטגוריה:בתי כנסת ספרדיים
קטגוריה:קראקס: מבנים
קטגוריה:ארגונים יהודיים
קטגוריה:יהדות ונצואלה
יותם בורשטיין

**יותם בורשטיין** הוא קצין בצה"ל בדרגת אלוף-משנה, אשר מכהן כמפקד עוצבת התבור.

## ביוגרפיה
בורשטיין התגייס לצה"ל לחיל התותחנים. בשנים 2016–2018 כיהן כמפקד גדוד 405, בשנים 2018–2020 כיהן כמפקד בא"ח תותחנים. בשנת 2023 הועלה לדרגת אלוף-משנה ומונה למפקד עוצבת התבור.

## הערות שוליים

קטגוריה:אלופי-משנה בצה"ל
קטגוריה:מפקדי גדודים בחטיבה 282
קטגוריה:מפקדי עוצבת התבור
קטגוריה:מפקדי חטיבות במלחמת חרבות ברזל
קטגוריה:ישראלים שנולדו במאה ה-20
דיריבה ולטג'י

**דיריבה ולטג'י קג'לצ'ה** (באנגלית: **Diribe Welteji Kejelcha**; נולדה ב-13 במאי 2002) היא אתלטית אתיופית, סגנית אלופת העולם (בודפשט 2023) בריצת 1500 מטר, ואלופת העולם עד גיל 20 (טמפרה 2018) בריצת 800 מטר.

## קריירה
ולטג'י נולדה וגדלה באתיופיה.

### 2018
#### אלופת העולם עד גיל 20
באליפות העולם עד גיל 20 שנערכה בטפרה, פינלנד ביולי זכתה ולטג'י במדליית זהב בריצת 800 מטר בשיא אליפות חדש של 1:59.74 דקות.

### 2019
באליפות העולם שנערכה בדוחה, קטר באוקטובר סיימה ולטג'י במקום 18 בריצת 800 מטר בתוצאה של 2:02.69 דקות.

### 2021
באולימפיאדת טוקיו שנערכה באוגוסט סיימה במקום 35 בריצת 1500 מטר בתוצאה של 4:10.25 דקות.

#### סגנית אלופת העולם עד גיל 20
באליפות העולם עד גיל 20 שנערכה בניירובי, קניה באוגוסט זכתה במדליית כסף בריצת 1500 מטר בתוצאה של 4:16.39 דקות.

### 2022
באליפות העולם שנערכה ביוג'ין שבאורגון, ארצות הברית ביולי סיימה במקום רביעי בריצת 800 מטר בשיא אישי חדש של 1:57.02 דקות.

### 2023
#### סגנית אלופת העולם
באליפות העולם שנערכה בבודפשט שבהונגריה באוגוסט זכתה במדליית כסף בריצת 1500 מטר בתוצאה של 3:55.69 דקות, אחרי פיית' קיפייגון מקניה (3:54.87 דקות) ולפני סיפאן חסן מהולנד (3:56.00 דקות).

## שיאים אישיים
### אצטדיון
* ריצת 800 מטר: 1:57.02 דקות (2022)
* ריצת 1500 מטר: 3:53.08 דקות (2023)

### אולם
* ריצת 800 מטר: 2:02.64 דקות (2019)
* ריצת 1500 מטר: 4:16.51 דקות (2019)
* ריצת 3000 מטר: 8:33.44 דקות (2023)

## קישורים חיצוניים

קטגוריה:אתלטיות אתיופיות
קטגוריה:רצות 1500 מטר
קטגוריה:רצות 800 מטר
קטגוריה:רצות למרחקים בינוניים
קטגוריה:ילידות 2002
אנדראס מיכלזן

**אנדראס היינריך מיכלזן** (בגרמנית: **Andreas Heinrich Michelsen**; 19 בפברואר 1869 – 8 באפריל 1932) היה ויצה-אדמירל ומפקד צבאי גרמני. במהלך מלחמת העולם הראשונה, פיקד על מספר סירות טורפדו ועל צי הצוללות, השתתף בקרב יוטלנד, וכן היה המפקד הגרמני המוביל במהלך קרב מצר דובר.

## ביוגרפיה
### ראשית חייו
אנדראס מיכלזן נולד ב-19 בפברואר 1869 בהילדסהיים והיה בנם של אדוארד מיכלזן ואגנס מיכלזן לבית קיסקר. הוא הצטרף לצי הקיסרי הגרמני כצוער באפריל 1888. הוא הועלה לדרגת לויטננט צור זי באפריל 1894, לקורבטנקפיטן במרץ 1906, ובמאי 1910 הועלה לדרגת פריגטנקפיטן. בשנת 1903 שירת מיכלזן כשליש תחת הנס פון קסטר ובשנת 1905 פיקד על ה-SMS גרילה. במשך זמן מה עבד גם כמרצה באקדמיה הימית. מאוקטובר 1910 שימש כמפקד פיקוד הטורפדו, בו החזיק עד ספטמבר 1911. בינואר 1911 הועלה לדרגת קפיטן צור זי, ומונה לסגן מפקד ה-SMS פרידריך קרל.

### מלחמת העולם הראשונה
בתחילת מלחמת העולם הראשונה מונה מיכלזן למפקד הסיירת המשוריינת SMS פרינץ אדלברט. בנוסף לאותו תפקיד, בין ה-20 באפריל עד ה-3 ביולי 1915 הוא גם כיהן בתפקיד ראש המטה של כוחות הסיור במזרח הים הבלטי. ביולי 1915, ה-SMS פרינץ אדלברט ניזוקה קשות הודות להתקפת טורפדו, ומיכלזן הצליח לגרור אותה בחזרה לקיל, בהפלגה של 240 מיל ימי לאחור. באוגוסט 1915 הוא מונה לרמטכ"ל הפיקוד העליון במזרח הים הבלטי, וב-14 באפריל 1916 הפך למפקד העליון של סירות הטורפדו (Erster Führer der Torpedobootsstreitkräfte). בתפקיד זה, הוא גם השתתף בקרב יוטלנד, שם פיקד על ה-SMS רוסטוק. ב-1 ביוני 1917 מונה למפקד כוח הצוללות (Befehlshaber der U-Boote), בו החזיק עד תום המלחמה.

### אחרית חייו
לאחר חתימת שביתת הנשק ב-11 בנובמבר 1918, שימש מיכלזן כראש המטה של צי הים הפתוח. לאחר מכן, מ-22 בדצמבר 1918 שימש כרמטכ"ל מרחב הצי הצפוני. ב-2 בינואר 1919 הוא הפך למפקד האזור הזה. בנובמבר 1919 הועלה לדרגת קונטר-אדמירל ובינואר 1920 הועלה לדרגת ויצה-אדמירל. בדצמבר 1920 הוא פרש לביתו, וב-8 באפריל 1932 הוא מת בגיל 64 בפאלינגבוסטל.

## קישורים חיצוניים

## הערות שוליים

קטגוריה:אדמירלים בצי הקיסרי הגרמני
קטגוריה:אנשי צבא גרמנים במלחמת העולם הראשונה
קטגוריה:המסדר הוויקטוריאני המלכותי: חברים
קטגוריה:מעוטרי פור לה מריט
קטגוריה:גרמנים שנולדו ב-1869
קטגוריה:גרמנים שנפטרו ב-1932
נויה אורן

**נויה אורן נוריאל** (נולדה ב-5 באוגוסט 1981) היא במאית, עורכת, תסריטאית ויוצרת טלוויזיה ישראלית.

## ביוגרפיה
אורן נולדה ברמת גן וגדלה ברמת השרון ולמדה בתיכון רוטברג בעיר. בצבא הייתה פקידת לשכה בחיל האוויר.

ב-2006 החלה ללמוד בבית הספר סם שפיגל לקולנוע ולטלוויזיה במגמת תסריטאות.

ב-2010 הייתה בין התסריטאים של הסדרה "בלו נטלי", ובשנת 2014 הייתה בין העורכים של הסדרה "כח סבתות". בשנת 2015 שימשה כתסריטאית ועורכת בסדרה "גולשי ספות", יחד עם יונתן קוניאק ואילן עבודי. עוד באותה שנה ערכה את הסדרה "איך להיות", וב 2018 שימשה כבמאית הזוגות בתוכנית "חתונה ממבט ראשון".

בשנת 2023 יצרה וכתבה את סדרת הביכורים שלה "שישה אפסים", ששודרה בכאן 11 בבימויו של ניר ברגמן.

## חיים אישיים

אורן מתגוררת בתל אביב עם בן זוגה, דור אורן, ולהם שני ילדים.

## קישורים חיצוניים

## הערות שוליים

קטגוריה:תסריטאיות טלוויזיה ישראליות
קטגוריה:ישראליות שנולדו ב-1981
אינגריד טולין

**אינגריד טולין** (**Ingrid Thulin** ;27 בינואר 1926 - 7 בינואר 2004) הייתה שחקנית קולנוע שוודית שהתפרסמה בהשתתפותה בסרטיו של אינגמר ברגמן.
## ביוגרפיה
טולין החלה ללמוד בלט מגיל צעיר והתקבלה לתיאטרון הדרמה המלכותי בסטוקהולם ב-1948. היא התפרסמה בהשתתפותה במספר סרטים של אינגמר ברגמן:
***[[תותי בר]]** (**Smultronstället**) (1957)
***סף החיים** (**Nära livet**) עליו זכתה בפרס השחקנית הטובה ביתר בפסטיבל הקולנוע בקאן.
***[[פני מכשף]]** (**Ansiktet **) - 1958
***השקט** (**Tystnaden**) עליו זכתה בפרס גולדבאג - 1963
***[[שעת הזאבים (סרט, 1968)|שעת הזאבים]]** (**Vargtimmen**) (1968)
***[[זעקות ולחישות]]** (**Viskningar och rop**) עליו הייתה מועמדת לפרס באפט"א לשחקנית הטובה ביותר בתפקיד משנה (1973).

ב-1962 הופיעה בסרטו של וינסנט מינלי "ארבעת פרשי האפוקליפסה" לצדם של גלן פורד ושרל בואייה.

ב-1965 הופיעה כניצולת שואה בסרט "בחזרה מן האפר" לצדו של מקסימיליאן של.

ב־1966 הופיעה בסרט הצרפתי "המלחמה נגמרה" לצדו של איב מונטאן.

ב-1969 הופיעה בסרטו של לוקינו ויסקונטי "הארורים".

ב-1972 הופיעה במיני-סדרה "משה" בתפקיד מרים.

ב-1976 הופיעה בסרט המתח והאסונות "מפגש קסנדרה".

ב-1970 התיישבה באיטליה וחייה שם במשך 34 שנים. היא חזרה לשוודיה בשנת חייה האחרונה כדי לטפל במחלת הסרטן ממנה נפטרה בגיל 78.

## קישורים חיצוניים
* 

*
*מחווה לאינגריד טולין, באתר יוטיוב
*מחווה לאינגריד טולין, באתר יוטיוב
*אינגריד טולין בסרטי אינגמר ברגמן, באתר יוטיוב
* 
* 

קטגוריה:שחקניות קולנוע וטלוויזיה שוודיות
קטגוריה:ילידות 1926
קטגוריה:שוודים שנולדו ב-1926
קטגוריה:נפטרים ב-2004
התיק של אולי

**התיק של אוֹלִי** (באנגלית: **Ollie's Pack**) היא סדרת טלוויזיה קנדית מונפשת עם קומדיית פעולה שנוצרה על ידי פדרו אבולי וגראהם פיטרסון. היא הופקה על ידי נלבנה ושודרה ב-YTV בקנדה. בארצות הברית היא הוקרנה בבכורה בניקלודיאון ב-6 באפריל 2020. הפרקים האחרונים שודרו בניקטונס בין ה-3 ל-6 במאי 2021.

ב-28 במרץ 2024, הסדרה הוסרה מהפרמאונט+ כחלק מ"החלטה אסטרטגית להתמקד בתוכן עם משיכה גלובלית המונית." בישראל הסדרה הוסרה מהVOD של ערוץ ניקלודיאון בחודש אפריל 2024

## עלילה
לאולי יש תיק רב עוצמה שמוציא ממנו מפלצות שונות אל כדור הארץ. בכל פרק, הוא וחבריו יגנו על כדור הארץ מאלה שנמלטו.

## דיבוב
בימוי על ידי מאיה מיטלפונקט והופק על ידי ענבר שטגר עזרא.

שיר פתיחה על ידי גילן שחף.

## שידור

## פרקים
### עונה 1

## הפקה
בהתחלה לסדרה קראו "התיק של המפלצת", שנוצר כחלק מתוכנית האנימציה הקצרה השנתית של ניקלודיאון. ב-2 במרץ 2020, ניקלודיאון הודיעה שהסדרה תעלה לאפריל 2020. פדרו אבולי וגראהם פיטרסון יצרו את הסדרה.

סדרת קומדיית פעולה בת 26 פרקים הופקה על ידי נלבנה. ב-30 במרץ 2020, הוכרז שהסדרה תעלה לאקרנים ב-6 באפריל 2020.

## קישורים חיצוניים
* 

* 

## הערות שוליים

קטגוריה:ניקלודיאון: תוכניות וסדרות
שרפות היער בקנדה (2023)

**שרפות היער בקנדה ב-2023** היו סדרת שריפות יער חסרות תקדים שהתרחשו בין מרץ לנובמבר 2023 בכל 13 הפרובינציות והטריטוריות של קנדה. זו הייתה עונת השריפות בה נשרף האזור הנרחב ביותר שאי פעם נשרף בהיסטוריה המתועדת של קנדה, והיא הייתה גם עונת השריפות בה נשרף האזור הנרחב ביותר שאי פעם נשרף בהיסטוריה המתועדת של אמריקה הצפונית. השריפות הגדולות ביותר בקנדה במהלך אותה השנה התרחשו באלברטה, בקולומביה הבריטית, בטריטוריות הצפון-מערביות, בנובה סקוטיה, באונטריו ובקוויבק.

נכון ל-6 באוגוסט 2023 התרחשו בסך הכל 6,551 שריפות יער באזור המשתרע על פני 184,961 קמ"ר, שהם כ-5 אחוזים מכל אזורי היער של קנדה. שמונה כבאים נהרגו בשריפות בעת מילוי תפקידם, ובסביבות 185,000 עד 232,000 בני אדם נעקרו מבתיהם בעקבות השריפות, כולל 16,400 אנשים בהליפקס.

אלפי כבאים ממדינות אחרות הגיעו לקנדה על מנת לסייע לכבות את שריפות היער בקנדה.

לשריפות היער הייתה השפעה עצומה על איכות האוויר ברחבי קנדה וארצות הברית, כאשר הן גרמו לכך שעשן סמיך התפשט על פני שטחים נרחבים, והגיעו אף לערים גדולות כמו ניו יורק וטורונטו. בסוף יוני העשן אף הצליח לחצות את האוקיינוס האטלנטי ולהגיע לאירופה.

## גלריית תמונות

קובץ:Canada_Wildfire_Season_Sets_Alarming_Record.jpg| ענני עשן ענקיים שנגרמו משריפות בקוויבק (יוני 2023)
קובץ:Quebec Canada Wildfire Smoke Consumes New Jersey and New York City June 7 2023 - 52959378738.jpg|250px|צילום של פסל החירות מכוסה בערפיח כתוצאה משריפות היער בקנדה, 7 ביוני 2023
קובץ:1983-_Canada_wildfires_-_area_burned_annually.svg|האזור שנשרף בשריפות היער בקנדה ב-2023 היה גדול פי שניים מהאזור שנשרף בשריפות היער הגדולות ביותר בשנים קודמות.


## ראו גם
* גל השרפות באוסטרליה (2019–2020)
* השרפות בהוואי (2023)

## קישורים חיצוניים

## הערות שוליים

קטגוריה:אסונות טבע ב-2023
קטגוריה:אסונות בקנדה
קטגוריה:שרפות יער
קטגוריה:2023 בקנדה
דינופלגלטים

**דינופלגלטים** (שם מדעי: Dinoflagellata) הם מערכה של חד-תאיים איקריוטים. הדינופלגלטים התפתחו אבולוציונית מאב קדום אחד – קבוצה מונופילטית. הם נחשבים לרוב לפרוטיסטים. רוב מיני הדינופלגלטים הם פלנקטון ימי, אבל הם גם נפוצים בבתי גידול של מים מתוקים. האוכלוסיות שלהם משתנות עם טמפרטורת פני הים, מליחות ועומק. דינופלגלטים רבים עושים פוטוסינתזה, אבל חלק גדול מהם הם למעשה יצורים מיקסוטרופים , שמשלבים פוטוסינתזה עם בליעה של טרף (פגוטרופיה ומיזוציטוזיס ). דינופלגלטים הם קבוצת אצות מובחנת.

## אטימולוגיה
המונח "דינופלגלט" הוא הלחם של המילה היוונית *δῖνος* (דינוס), שמשמעותה "מסתובב", והמילה הלטינית *flagellum*, שמשמעותה "שוט". השם ניתן בעקבות צורת התנועה הייחודית של הדינופלגלטים והשוטון שלהם.

## טקסונומיה
מבחינת מספר המינים, דינופלגלטים הם אחת הקבוצות הגדולות ביותר של איקריוטים ימיים, אם כי גודלה קטן משמעותית מגודל קבוצת הצורניות. כמה מיני דינופלגלטים הם אנדוסימביוטיים שמתקיימים בתוך בעלי חיים ימיים, והם מהווים חלק חשוב בביולוגיה של שוניות אלמוגים. דינופלגלטים אחרים הם טורפים של מיני פרוטוזואה אחרים, וכמה צורות של דינופלגלטים, כגון *Oodinium* ו-*Pfiesteria*, הם טפיליים. כחלק ממחזור חייהם, דינופלגלטים מסוימים מייצרים ציסטות דינופלגלטיות (הנקראות גם דינוציסטים).

דינופלגלטים הם חלק מהקלייד והעל-מערכה *Alveolata* . נכון ל-2023, אינדקס מיני הדינופלגלטים הידועים העדכני ביותר נכתב על ידי פרננדו גומז בשנת 2012, והוא כולל לפחות 2,294 מינים של דינופלגלטים.

## סביבות חיים
מחקר של גומז משנת 2005 תיאר כ-1,555 מינים דינופלגלטים ימיים החיים במים חופשיים כחלק מהפלנקטון. הערכה של טיילור ואחרים משנת 2008 הציעה כ-2,000 מינים חיים, מתוכם כ-1,700 מינים ימיים (החיים כחלק מהפלנקטון וגם על קרקעית הים). המחקר של גומז מ-2012 תיאר 2,294 מיני דינופלגלטים חיים, או 2,377 מינים של דינפלגלטים "במובן הרחב". הכוללים דינופלגלטים ימיים, מים מתוקים ודינופלגלטים טפיליים. במחקר של מרטנס מ-2012 הוערך שיש כ-350 מיני דינופלגלטים שחיים במים מתוקים.

## צבע והארה ביולוגית
הצטברות מהירה של דינופלגלטים מסוימים יכולה לגרום לתופעה שמכונה "גאות אדומה" (פריחת אצות מזיקה), דבר שיכול לגרום להרעלה כאשר בני אדם אוכלים רכיכות שניזונו מדינופלגלטים. יש דינופלגלטים שיוצרים הארה ביולוגית – הם פולטים בעיקר אור כחול-ירוק וגורמים להארה של חלקים מהאוקיינוסים בצבע זה.

## קישורים חיצוניים


* Zonneveld et al, "Dinoflagellate cysts production, excystment and transport in the upwelling off Cape Blanc (NW Africa)", *Frontiers in Marine Science* 9 (2022)
* Melissa Ha, Maria Morrow, & Kammy Algiers, "[Dinoflagellates](https://bio.libretexts.org/Bookshelves/Botany/Botany_(Ha_Morrow_and_Algiers)/02%3A_Biodiversity_(Organismal_Groups)/2.04%3A_Protists/2.4.03%3A_Photosynthetic_Protists/2.4.3.01%3A_Dinoflagellates)", LibreTexts


* 

## הערות שוליים

קטגוריה:פרוטיסטים שתוארו במאה ה-19
קטגוריה:צורות חיים ימיות
טלסקופ החלל ROSAT

**ROSAT** (בגרמנית: **Röntgensatellit**) היה טלסקופ החלל בתחום קרני רנטגן. הלוויין, שהיה פרויקט משותף של גרמניה, ארצות הברית, ובריטניה, שוגר בשנת 1990 ופעל עד לשנת 1999

## משימה
המשימה הייתה בהובלת גרמניה. על הלוויין הותקנו מספק מכשירים. טלסקופ ראשי XRT שנבנה בגרמניה והיה רגיש לקרינה בתחום keV  0.1-2. בריטים בנו טלסקופ בתחום אולטרה סגול ומצלמה שהיו רגישים לתחום keV  0.042-0.21. ארצות הברית סיפקה רגש HRI.

הלוויין שוגר ב-1 ביוני 1990 מנמל החלל קייפ קנוורל. משך המשימה המתוכנן היה 18 חודשים עם אפשרות להארכה ל-5 שנים. לאחר תקופת ניסיון וכיול שנמשך חודשיים החלה העבודה הסדירה.

על בסיס נתונים שהתקבלו ממכשירי הלוויין עובד קטלוג שכלל 150 אלף גרמי שמיים, לראשונה התגלו קרני רנטגן של כוכברי שביט וגופים אחרים. על בסיס הנתונים שהתקבלו נכתבו מאמרים מדעיים רבים.

לאחר 5 שנים של עבודה מוצלחת הוחלט להאריך את הפעילות. באביב 1998 החלו להתרחש תקלות בציוד שהיה ניתן להתגבר על השלכותיכם. קיימות עדויות שבשנת 1999 מחשבי מרכז החלל גודארד סבלו במתקפת סייבר שפגע בפעילות.

בפברואר 1999 פעילות מדעית הופסקה. בשנת 2011 הלווין נכנס לאטמוספירה ונשרף.

טלסקופ בתחום קרני רנטגן נוסף שנבנה בגרמניה שוגר לחלל בשנת 2019 במסגרת משימה Spektr-RG

## קישורים חיצוניים

* 
* דף משימה באתר נאס"א
* דף משימה באתר מכון פלנק
* 

## הערות שוליים

קטגוריה:טלסקופי חלל בחלקים הבלתי נראים של הספקטרום
קטגוריה:לוויינים גרמניים
הולץ

הולצמן (Holtz) הוא שם משפחה שמקורו בגרמנית ומשמעותו עץ.

קטגוריה:שמות משפחה
Rich Men North of Richmond

"**Rich Men North of Richmond**" (בעברית: **גברים עשירים מצפון ל[[ריצ'מונד (וירג'יניה)|ריצ'מונד]]**) הוא סינגל של זמר הקאנטרי האמריקאי אוליבר אנתוני. הסינגל יצא ב-8 באוגוסט 2023 בהוצאת עצמית דרך DistroKid . השיר נהיה להיט ויראלי בן לילה לאחר שזכה לתשומת לב ברשתות החברתיות, והוא תואר "המנון הצווארון הכחול", "המנון של כל אחד" ו"המנון ימני". ימים ספורים לאחר יציאתו של השיר, השיר הופיע בראש בילבורד הוט 100, מה שהופך את אוליבר אנתוני לאמן הראשון שהופיע בראש המצעד ללא הופעה קודמת במצעד.

נכון לינואר 2024, השיר הושמע יותר מ-111 מיליון פעמים ביוטיוב, ויותר מ-17 מיליון פעמים בספוטיפיי.

## מיקומי שיא

### מצעדי סוף שנה

## קישורים חיצוניים

## הערות שוליים

קטגוריה:שירים באנגלית
קטגוריה:שירי מחאה
קטגוריה:שירים על עבודה
קטגוריה:שירים על עוני
קטגוריה:סינגלים שהגיעו למקום הראשון במצעד הבילבורד הוט 100
אנדרו מקולום

**אנדרו מקולום** (באנגלית: **Andrew McCollum**; נולד ב-4 בספטמבר 1983) הוא משקיע ואיש עסקים אמריקאי. מקולום הוא מייסד שותף של פייסבוק והמנכ"ל הנוכחי של פילו.

## חינוך
מקולום למד באוניברסיטת הרווארד יחד עם מארק צוקרברג ואחרים בצוות המייסדים של פייסבוק. הוא עבד בחברה מפברואר 2004 ועד ספטמבר 2007. בתחילה, הוא עבד על Wirehog, תוכנית לשיתוף קבצים מבית היוצר של פייסבוק, יחד עם אדם דאנג'לו. מקולום חזר להרווארד קולג'י וסיים את לימודיו ב-2007 עם תואר ראשון במדעי המחשב. מאוחר יותר הוא קיבל תואר שני בחינוך מבית הספר לחינוך באוניברסיטת הרווארד
.

מקולום היה חבר בצוות של אוניברסיטת הרווארד שהתחרה בתחרות התכנות הבין-לאומית של האגודה ה-31 למכונות מחשוב בטוקיו, והגיע למקום השני בתחרויות האזוריות מאחורי המכון הטכנולוגי של מסצ'וסטס.

## קריירה
מקולום היה המייסד השותף של JobSpice, שהיה כלי מקוון להכנת קורות חיים. נכון לשנת 2023 הוא עובד כיזם במגורים ב-New Enterprise Associates וב-Flybridge Capital Partners.

ב-20 בנובמבר 2014, מקולום הוכרז כמנכ"ל פילו חדש, במקומו של כריסטופר ת'ורפ.

## חיים אישיים
מקולום נשוי לגרטשן סיסון.

## קישורים חיצוניים

## הערות שוליים

קטגוריה:מנהלים אמריקאים
קטגוריה:בוגרי אוניברסיטת הרווארד
קטגוריה:אמריקאים שנולדו ב-1983
חיימה פרננדס

**חיימה פרננדס ברנבה** (בספרדית: **Jaime Fernández Bernabé**; נולד ב-4 ביוני 1993) הוא כדורסלן ספרדי המשחק בעמדת הרכז בטנריפה.

## קריירה
פרננדס נולד במדריד, והחל לשחק כדורסל במחלקות הנוער של אסטודיאנטס מדריד. ב-2010 ערך את הופעת הבכורה שלו בקבוצה הבוגרת, בה שיחק 202 משחקים ושימש כקפטן עד ל-2017, אז חתם באנדורה. לאחר עונה אחת באנדורה, חתם באוניקאחה מאלגה. ב-8 ביולי 2022 חתם בטנריפה.

### קריירת נבחרות
פרננדס זכה באליפות אירופה עד גיל 16 ב-2006 ובאליפות אירופה עד גיל 18 ב-2011, וזכה במדליות ארד באליפות אירופה עד גיל 20 ב-2012 וב-2013. ב-2017 ערך את הופעת הבכורה בנבחרת ספרד בכדורסל, וזכה עמה באליפות אירופה בכדורסל 2022.

## קישורים חיצוניים

## הערות שוליים

קטגוריה:כדורסלנים ספרדים
קטגוריה:כדורסלני אסטודיאנטס מדריד
קטגוריה:כדורסלני אנדורה
קטגוריה:כדורסלני אוניקאחה מאלגה
קטגוריה:כדורסלני טנריפה
קטגוריה:כדורסלני נבחרת ספרד
קטגוריה:מדריד: ספורטאים
קטגוריה:ספרדים שנולדו ב-1993
SM U-9

**SM U-9** הייתה צוללת מטיפוס U-9 גרמנית. היא הייתה אחת מ-329 צוללות ששירתו בצי הקיסרי הגרמני, ועסקה בפשיטות מסחר (*Handelskrieg*) במהלך מלחמת העולם הראשונה.

## בנייה
הבנייה שלה הוזמנה ב-15 ביולי 1908 והשדרית שלה הונחה על ידי Kaiserliche Werft בדנציג. היא הושקה ב-22 בפברואר 1910 והיא נכנסה לשירות ב-18 באפריל 1910.

## תכנון
ל-U-9 היה אורך כולל של , גוף הלחץ שלה היה באורך . רוחב הצוללת היה , בעוד שגוף הלחץ היה ברוחב . היה לה שוקע של  עם גובה כולל של . הדחק הצוללת היה 493 טון כששטה על פני השטח ו-611 טון כשהיא בצלילה.

ל-U-9 הותקנו שני מנועי קורטינג 8 צילינדרים בתוספת שני מנועי בנזין 6 צילינדרים שתי פעימות של קורטינג בהספק של 1,000 כוחות סוס (735 קילוואט) לשימוש על פני השטח ושני מנועים חשמליים שתי פעימות של זימנס-שוקט בתוספת שני מנועים חשמליים בהספק של 1,160 כוחות סוס (853 קילוואט) לשימוש מתחת למים. מנועים אלו הניעו שני גלי הנע, כל אחד עם מדחף בקוטר , שהעניק לצוללת מהירות מרבית על פני השטח של 14.2 קשרים (26.3 קמ"ש), ו-8.1 קשרים (15 קמ"ש) כשהיא בצלילה. טווח השיוט היה 1,800 מיילים ימיים (3,300 ק"מ) במהירות 14 קשרים (26 קמ"ש) על פני השטח, ו-80 מיילים ימיים (150 ק"מ) במהירות של 5 קשרים (9.3 קמ"ש) מתחת למים. עומק הצלילה היה .

הצוללת הייתה חמושה בארבעה צינורות טורפדו , שניים מותאמים בחרטום ושניים בירכתיים, ונשאו 6 טורפדות. במקור, הצוללת הייתה מצוידת במקלע, אשר תוגבר עם תותח הוצ'קיס  כשפרצה המלחמה ב-1914. בשנת 1915, תותח  נוסף הותקן בצוללת. כאשר U-9 עברה שיפוץ גדול ב-1916, נוספו שתי מסילות להנחת מוקשים, שהוסרו לאחר מכן שוב. הצוות של הצוללת כלל 4 קצינים ו-31 מלחים.

## היסטוריית שירות
ממוזער| פעולה מיום 22 בספטמבר 1914
ב-16 ביולי 1914, הצוות של U-9 טען מחדש את צינורות הטורפדו שלה כשהיא בצלילה, הפעם הראשונה שצוללת כלשהי הצליחה לעשות זאת. ב-1 באוגוסט 1914, קיבל את הפיקוד קפיטן-לויטננט אוטו ודיגן. ב-22 בספטמבר, בזמן סיור ב-Broad Fourteens, אזור בדרום הים הצפוני, U-9 איתרה שייטת של שלוש סיירות משוריינות בריטיות מיושנות מסדרת קרסי (אה"מ אבוקיר, אה"מ הוג ואה"מ קרסי, שזכו לכינוי בלעג "שייטת הפיתיון החיה"), שהוגדרה למנוע מכלי שיט גרמניים להיכנס לקצה המזרחי של תעלת למאנש. היא ירתה ארבע מהטורפדות שלה, הטעינה מחדש כשהיא בצלילה, והטביעה את שלושתם תוך פחות משעה. 1,459 מלחים בריטים מתו. זו הייתה אחת מפעולות הצוללות הבולטות בכל הזמנים. חברי האדמירליות שחשבו על צוללות רק כצעצועים לא הביעו עוד דעה כזו לאחר האירוע הזה.
[ממוזער| איור מאת [הנס בוהרדט המתאר את טביעת אה"מ קרסי, אה"מ הוג ואה"מ אבוקיר ליד U-9 ב-22 בספטמבר 1914 מול החוף ההולנדי.]]
ב-15 באוקטובר הטביעה U-9 את הסיירת הממוגנת אה"מ הוק. ב-12 בינואר 1915, יוהנס שפייס החליף את ודיגן ופיקד על U-9 עד ה-19 באפריל 1916. במהלך תקופה זו, היא הטביעה 13 ספינות בסך 8,635 טון: 10 ספינות דיג קטנות ושלוש ספינות קיטור בריטיות (דון, המלכה וילהלמינה וסרבינו).

לאחר אפריל 1916, היא הוצאה מתפקידי הקו הקדמי כדי לשמש כספינת הכשרה.

U-9 והפושטת SMS אמדן היו הספינות היחידות שהקייזר וילהלם השני העניק להן את צלב הברזל.
שמאל|ממוזער| אנשי הצוות של U-9.
שמאל|ממוזער| גלוית תעמולה המתארת ניצחונות של U-9.
[שמאל|ממוזער| החזרה של U-9 לווילהלמסהאפן, גרמניה איור מאת [וילי שטוור]]

## קישורים חיצוניים

## הערות שוליים

קטגוריה:צוללות גרמניות במלחמת העולם הראשונה
אלכסנדר דנילין

**אלכסנדר גנאדייביץ' דנילין** (ברוסית: **Алекса́ндр Генна́диевич Дани́лин**; נולד ב־12 במרץ 1960) הוא פסיכותרפיסט רוסי, פסיכיאטר ורופא-נרקולוג, מחברם של עשרה ספרים, מאמרים רבים, הרצאות והכשרות בנושאי פסיכולוגיה של התמכרות ופסיכותרפיה קיומית .

מאז 2003, אלכסנדר דנילין הוא מגיש תוכנית הרדיו *"חוטי כסף"* ( *Serebryanye Niti* ) המשודרת ברדיו רוסיה  ומוקדשת לנפש האדם על כל גילוייה. דנילין עסק בפסיכותרפיה מעשית במרפאות במוסקבה במשך למעלה מ-20 שנה. הוא חבר באיגוד הפסיכואנליטי הבינלאומי (International Psychoanalytical Association) וראש היחידה לשימוש בסמים בבית החולים מס' 17 במוסקבה. הוא ידוע בביקורתו על הטיפול באשפוז כפוי לאנשים מתנגדי המשטר הסובייטי בעלי עמדות רפורמיסטיות, בתקופת ברית המועצות. כלי התקשורת ואתרי האינטרנט של חברות מכירת ספרים סיטונאיות פרסמו מידע לפיו ספרו של דנילין *LSD: Hallucinogens, Psychedelia, and Adiction Phenomenon* הוצא מהשוק על ידי קציני השירות הפדרלי לשליטה בסמים של רוסיה והביטחון הפדרלי של הפדרציה הרוסית. מאמריו הביקורתיים על מורכבות הפסיכיאטריה הרוסית, לדוגמה, "מבוי סתום" ("Dead End"*)* , "כל אבחנה בפסיכיאטריה היא מיתוס" ("Any Diagnosis in Psychiatry is a Myth"), גרמו לסערה בעולם הפסיכיאטרי ובתקשורת המקומית.

## הערות שוליים

## קישורים חיצוניים
* 

* האתר הרשמי של תוכנית הרדיו ''חוטי כסף''
* בלוג וידאו רשמי של תוכנית הרדיו ''"חוטי כסף".''

דנילין
דנילין
דנילין
קטגוריה:רוסים שנולדו ב-1960
ז'יגה סמר

**ז'יגה סמר** (בסלובנית: **Žiga Samar**; נולד ב-26 בינואר 2001) הוא כדורסלן סלובני המשחק בעמדת הרכז באלבה ברלין.

## קריירה
סמר נולד בסלובניה, ובגיל 16 החל לשחק עבור ריאל מדריד ב'. ב-19 באוגוסט 2019 חתם על חוזה לארבע עונות בפואנלברדה מליגת העל הספרדית. בעונת 2019/2020 הושאל לזמורה מהליגה הספרדית השלישית. ב-22 ביולי 2022 חתם באלבה ברלין מהבונדסליגה הגרמנית. ב-5 באוגוסט 2022 הושאל לעונה אחת להמבורג טאוורס, גם היא מהבונדסליגה הגרמנית.

## קישורים חיצוניים

## הערות שוליים

קטגוריה:כדורסלנים סלובנים
קטגוריה:כדורסלני פואנלברדה
קטגוריה:כדורסלני אלבה ברלין
קטגוריה:כדורסלני המבורג טאוורס
קטגוריה:כדורסלני נבחרת סלובניה
קטגוריה:סלובנים שנולדו ב-2001
What Is Love

"**What Is Love**" הוא סינגל הבכורה של הזמר הטרינידדי, האדאוויי. הסינגל יצא לראשונה ב-18 בינואר 1992 בהוצאת חברות התלקיטים אריולה וקוקונט רקורדס. הסינגל מופיע כסינגל המוביל של אלבום האולפן הראשון שלו, *The Album*.

השיר זיכה את האדאוויי בשתי קטגוריות (הסינגל הלאומי הטוב ביותר וסינגל הדאנס הלאומי הטוב ביותר) של פרס המוזיקה אקו .

נכון לאוגוסט 2023, השיר הושמע למעלה מ-267 מיליון פעמים ביוטיוב, ולמעלה מ-625 מיליון פעמים בספוטיפיי.

## מיקומי שיא
### גרסה מקורית

### גרסת רמיקס

### גרסת Reloaded

### הוצאות אחרות

## נתוני מכירות

## גרסאות כיסוי ודגימה
* ב-2007, להקת הרוק האמריקאית גוסיפ הוציאה גרסת כיסוי לשיר עם שינוי קל במילות השיר.
* ב-2009, הזמרת-יוצרת האמריקאית דיאן ברץ'  הוציאה גרסה מחודשת של השיר, שמאוחר יותר הופיע ב- ב-Mashup Monday של המגזין בילבורד ב-2010.
* ב-2010, להקת הבנים השוודית   הוציאה גרסת כיסוי ללשיר. גרסת הכיסוי הופיעה באלבום האולפן השני של הלהקה, *Rewind*.
* ב-5 באוקטובר 2020, הראפרים האמריקאים אמינם וליל ויין הוציאו את הסינגל "No Love" , שבו יש דגימה מהשיר. הסינגל הופיע באלבום האולפן השביעי של אמינם, *[[Recovery (אלבום של אמינם)|Recovery]]*.
* ב-2011, להקת הדת' מטאל/מטאלקור הגרמנית, Emergency Gate, הוציאו, בשיתוף פעולה עם האדאוויי, גרסת כיסוי לשיר. השיר הופיע במיני-אלבום של הלהקה *Remembrance (The Early Days)*.
* ב-2014, הזמרת הקנדית קייזה הוציאה גרסת כיסוי לשיר.
* ב-6 באפריל 2023, התקליטן הצרפתי דייוויד גטה, הזמרת-יוצרת הבריטית אן-מארי והראפרית האמריקאית, קוי לראי הוציאו את הסינגל "Baby Don't Hurt Me", שבו יש דגימה מהשיר.

### גרסת קלאס

ב-31 ביולי 2009, התקליטן הגרמני קלאס  הוציא גרסת רמיקס לשיר תחת הכותרת "What Is Love 2K9".

נכון לאוגוסט 2023, גרסה זו הושמעה למעלה מ-13 מיליון פעמים בספוטיפיי, ולמעלה מ-3 מיליון פעמים ביוטיוב.

#### מיקומי שיא

### גרסת Lost Frequencies

התקליטן הבלגי, Lost Frequencies הוציא גרסת כיסוי לשיר תחת הכותרת "What Is Love 2016", כסינגל הרביעי של אלבום האולפן הראשון שלו, *Less Is More*. למעשה, השיר הופק כבר ב-2014 כרמיקס לגרסת הכיסוי של ג'יימס יאנג  לשיר.

נכון לאוגוסט 2023, השיר הושמע למעלה מ-13 מיליון פעמים ביוטיוב, ולמעלה מ-78 מיליון פעמים בספוטיפיי.

#### מיקומי שיא

#### נתוני מכירות

## קישורים חיצוניים

## הערות שוליים

קטגוריה:סינגלים מ-2009
קטגוריה:סינגלים מ-2016
קטגוריה:סינגלי בכורה מ-1992
קטגוריה:שירים באנגלית
קטגוריה:שירי דאנס-פופ
קטגוריה:שירי יורודאנס
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בדנמרק
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בספרד
קטגוריה:סינגלים שהגיעו למקום הראשון בפורטוגל
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים של SNEP
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת אריסטה רקורדס